

# Rapport fra Delta Chapter for perioden 2021– 2023

Styret 2021-2023

President Muriel Marsh

Kasserer Sigrun Bergersen

Tidligere leder Berit Kvigne

Styremedlem / sekretær Bente Svendsgam

**Medlemmer:**

Delta har **18** medlemmer, ett av disse er passivt medlem.

Et nytt medlem ble tatt opp ved julemøte 2022!

Marte Marie Brandrud døde august 2021. Hun var svært aktive i opprettelsen av DKG Norge, og Delta Chapter 1972. Ved hennes dødsfall ble det skrevet minneord, og en blomsterkrans fra DKG-Norge ble sendt til hennes bisettelse.

To medlemmer har valgt å avslutte sitt medlemskap i Delta.

To medlemmer fylte 80 år i perioden og disse ble feiret med en blomsterhilsen.

**Møter:**

DKG´s pkt. 1 i foreningens formål vektlegger betydningen av et **faglig og sosialt fellesskap** for kvinnelige pedagoger. Dette var hoved fokus i perioden 2021-2023.

Planlegging av 50 års jubileet var hoved fokuset vinteren /våren 21/22.(med flere møter i styret og festkomiteen).

I perioden har det vært avholdt 15 **medlemsmøter** (2 av disse med begrensninger i antall).

I tillegg til foreningssaker har møtene vært preget av faglige og kulturelle innslag. Delta holder møtene hjem hos medlemmene, i skolelokaler og i et leid lokale til fest.

## Høsten 2021 ble det holdt 4 ordinære medlemsmøter

* **Besøk til Bærum Husflid på Wøyen gård ved omvisning av Turid Dahlman**
* **Medlemsmøte for å drøfte temaer og planlegging mot Jubileum.**
* **Bokmøtet**.
* **Julemøtet**

Våren 2022 ble det avholdt 3 ordinære møter + 50 års Jubileum, digitalt European Educational Session (+ «workshop» hvor roser til Jubileum ble laget).

* ***Januar møtet var godt besøkt***. Vi la planene for møtene frem til sommeren 2022 og det ble gitt klare tilbakemeldinger om utformingen av feiring 7.april og avklaringer mht økonomi og sted, i samarbeid med Landsstyret.
* ***Bjørg Nakling ga oss en nyttig påminnelse om organisasjonen DKG med søkelys på aktivt deltagelse og en oppfordring om å ta lederverv***.
* ***9***.mars holdt Haldis Holst Norges bidrag til ***European Educational session*** på Zoom. Hennes tittel var «***Global Education challenges towards 2030***» Haldis hadde holdt et tilsvarende foredrag digitalt for oss under Landsmøtet 2021, og vi var imponert over hennes bidrag nå på engelsk. Bakteppet med krig i Ukraina satte hennes uttalelser i et spesielt lys.
* **7.april feiret vi både Delta og DKG’s 50 års dag med middag og fest på Oslo Militære Samfunn*. Delta hadde regi og vi koste oss med bunadskledde fest deltagere, besøk og hilsener fra Sverige og Estland og fine glasshjerter i gave til alle deltagende fra Landsstyret. Delta hadde i anledning brettet papirroser som bordkort til alle! Det ble skrevet om feiring og festen som kom på trykk i «Euforia». Takk til alle som bidro før, under og etter!***
* **Sommermøte *satte et flott punktum for halvåret. Hjemme hos Sigrun ble det oppsummeringen av året, sang, mat og drikke, hyggelig samvær og et mulig nytt medlem som gjest.***

# Høsten 2022:

## Det er avholdt 5 møter i løpet av høsten 2022:

* Besøk av Chi Chapter med en oppdatering av prosjektet i Siwa åpnet høstsesongen. Muriel reiste sammen med Ingela og Margareta til Egypt i oktober 2022.
* Erfaringer fra Convention 2022 i New Orleans v/Barbara.
* Besøk og omvisning i Dønski Barnehage og en presentasjon av en spennende organisering av barn og en grundig gjennomgang av pedagogikken ved styrer.
* Hilde Munklien holdt foredraget sitt «***Hvor står vi, hvor går vi?»*** om motivasjon til å fortsette arbeid i DKG. Muriel viste bilder og fortalte fra besøket i Siwa.
* Julemøte hos Bjørg, med presentasjon av vårens planer og opptak av et nytt medlem, Kari Godell til Delta!

# Våren 2023:

## Det er planlagt 4 møter våren 2023 + Landsmøte og European Conference

* Januar møtet gjennomgikk vi Aktivitetsplan for 2023-2025.
* Teater besøk. «Jordbærstedet» i mars.
* Et utsatt bokmøte finner sted i mars.
* Landsmøte 15-16.april på Sanner, Hadeland. Vi håper på bra deltagelse fra Delta.
* Besøk til søster Chapter Chi i Borås i anledning deres 20-års jubileum.
* Fagmøte i mai
* Sommeravslutning i juni med årsmøte og et nytt styre på plass.

# Styremøter i Delta:

Det er avholdt 8 styremøter.

Det har vært skrevet korte referater fra møtene.

**Deltas internasjonale engasjement:**

Delta Chapter ønsker å fortsette å støtte unge kvinner slik at de kan realisere drømmen om utdannelse og være aktive i undervisning lokalt og som forbilde for medsøstre i Siwa. Delta bidrar med et fast støttebeløp i halvåret. Prosjektet og støtten videreføres et år til, med støtte til mastergrads studier av Selma M. Støtte til et kvinne hus under oppføring med planlagt ferdigstillelse i løpet av perioden var aktuelt, spesielt med et ekstra beløp gitt fra sommerens loddsalg, pluss 500kr i gave fra Epsilon, i anledning jubileum. Pengene ble tatt med ved besøk til Egypt, oktober 2022.

Delta har en del midler på bok øremerket Siwa. Disse midlene vil bli brukt fremover. Delta vil i samarbeid med Siwa- prosjektet finne en god løsning på nedtrapping av deltagelse.*Oddny og Muriel koordinere videre med Borås.*

***Bakgrunn:***

***Siwa, en oaseby i Egypt har vært stedet hvor Delta har valgt å støtte prosjektet som Chi-Chapter i Sverige har initiert. Prosjektet er nå «løftet ut» av Chi og har sin egen prosjekt gruppe i Borås. Oddny Damsgaard har vært en viktig brikke her og har ved så mange anledninger som mulig fortalt, oppdatert og sendt hilsener fra Egypt til alle medlemmene i Delta. Loddboka har hun hatt med seg over alt og har samlet svært mye penger til oppgaver i Siwa utover den ene jenta under videre utdanning. En ekstra 1500 kr ble gitt Siwa prosjektet fra midlene samlet i Kristiansand med Oddny, sommeren 2022. Hun inviterte alle i DKG-Norge til å høre om prosjektet fra aktørene i Borås. Sommeren 2022 sa Muriel ja til å bli med Ingela og Margareta til Siwa i oktober 2022. Prosjektet vil etter hvert gå inn i en avviklingsfase, grunnet høy alder hos prosjektledelse..***

**Statlig og internasjonale verv i DKG:**

2020-2022 The World Fellowship Committee: Bjørg Nakling

**Convention i New Orleans, USA 2022: Barbara deltok og fikk støtte fra midlene gitt fra Chi i California. Beløpet på $500.**

**Europeisk konferanse til Finland juli 2023:** (Det vil være 4-6 medlemmer som deltar )

Muriel sitter i Landsstyret som medlem grunnet videreføring av alle verv i to år etter siste landsmøte. (jfr. vedtektsendringer under pandemien)

Bærum 21.02.2023

Muriel Constancia Marsh

Chapter President, Delta